Diari Oficial de la Generalitat Valenciana


Sumari del DOGV 6889, del 25-10-2012 (2012/9502)

RESOLUCIÓ de 10 d'octubre de 2012, de la directora de l'Agència Valenciana de Mobilidad, per la qual es permet a les autoritzacions de taxi del municipi de Formentera del Segura a recollir viatgers en els municipis de Daya Vieja, Benijófar i Benejúzar.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6889

Data del DOGV
:   25-10-2012

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2012/9502


Data del document
:   10-10-2012

Organisme emissor
:   Agència Valenciana de Mobilitat

Tipus de document
:   Resolució

Descriptors 

:   * taxi

RESOLUCIÓ de 10 d'octubre de 2012, de la directora de l'Agència Valenciana de Mobilidad, per la qual es permet a les autoritzacions de taxi del municipi de Formentera del Segura a recollir viatgers en els municipis de Daya Vieja, Benijófar i Benejúzar.  
  
  
 [2012/9502]  
L'article 44.3 de la Llei 6/2011, d'1 d'abril, de la Generalitat, de Mobilitat de la Comunitat Valenciana, permet la possibilitat, per raons d'interés públic, que la Generalitat fixe condicions específiques en què les autoritzacions residenciades en una àrea funcional determinada puguen prendre servici en altres àrees funcionals.  
Els municipis de Daya Vieja i Benijófar no tenen oferta de servici de taxi i Benejúzar disposa d'una única autorització. El municipi pròxim de Formentera del Segura sí que disposa de prou nombre d'autoritzacions per a atendre les necessitats de mobilitat en taxi generades tant al terme municipal propi com al dels tres municipis esmentats.  
  
A fi de garantir una oferta de servici de taxi adequada en estos municipis, es considera oportú permetre que els taxis del municipi de Formentera del Segura puguen prendre servici als municipis de Daya Vieja, Benijófar i Benejúzar.  
Per tot això, amb l'informe favorable dels ajuntaments, les associacions representatives del sector i associacions de consumidors i usuaris, i fent ús de les atribucions conferides per l'article 23 de l'Acord de 5 d'octubre de 2001, del Consell de la Generalitat Valenciana, pel qual s'aproven els Estatuts de l'Entitat Pública de Transport Metropolità de València, resolc:  
  
Primer. Autorització de recollida de viatgers  
Permetre a les autoritzacions de taxi del municipi de Formentera del Segura que puguen recollir viatgers als municipis de Daya Vieja, Benijófar i Benejúzar.  
  
Segon. Efecte  
Esta resolució produirà efecte des de l'endemà de la publicació en el Diari Oficial de la Comunitat Valenciana.  
De conformitat amb el que establixen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, contra esta resolució, que no esgota la via administrativa, es pot interposar en el termini d'un mes, comptador des de l'endemà de la publicació, un recurs d'alçada davant de la consellera d'Infraestructures, Territori i Medi Ambient, com a òrgan competent per a tramitar-lo, tot això de conformitat amb les disposicions dels articles 107 i següents de la llei esmentada i sense perjuí que puguen exercitar-se qualssevol altres recursos que s'estimen oportuns.  
  
  
Burjassot, 10 d'octubre de 2012.- La directora: Mar Martínez Aparicio.